gl gl fr gl en gl gl gl sv gl gl nb gl en es gl uk gl gl es gl gl gl gl gl gl gl gl gl gl gl gl en gl gl gl gl gl gl gl gl es gl gl gl fr en en en en en gl gl gl gl gl gl gl gl gl gl gl gl gl gl gl gl gl gl gl gl es gl en en en en en es gl gl es fr en en en cs en fr en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr gl gl es gl es gl es gl gl fr gl en gl gl gl sv gl gl nb gl en es gl uk gl gl gl de de es gl es gl es es gl it lt gl gl gl es gl pt it it en es pt pt
Castiñeiro Milenario | Culturalia GZ
Andanzas do Suso de Lameliña
X edición do Festival 27373 en Begonte
A X edición do Festival 27373 de música en Galego de Begonte, reúne nun mesmo día, un festival para nenos e nenas durante a mañá e a tarde e concertos para os mozos e mozas pola noite
A Asociación Cultural Castiñeiro Milenario de Begonte vai organizar a Décima edición do Festival 27373 que terá lugar o sábado 13 de agosto no Club Fluvial de Begonte que presta as súas instalacións para a celebración deste festival.
O Festival 27373 caracterízase por ser o único festival do Concello de Begonte, un dos poucos festivais cunha programación íntegra en Galego, que apoia a grupos emerxentes e que nos últimos anos conta, polo menos, cun grupo integrado maioritariamente por mulleres. Unha aposta pola língua e pola visibilización da muller nos escenarios.
O Festival está dividido en dúas partes. Polo día, a programación vai dirixida aos máis pequen@s e ás familias. A partir das 14 horas comezará unha atractiva sesión vermú con música tradicional, na que poderemos gozar, en exclusiva, das dúas cervexas oficiais do Festival 27373. Ámbalas dúas cervexas son unha colaboración entre Castiñeiro Milenario e cervexa artesá Aloumiña de Lugo. Xa pola tarde, a partir das cinco, comezará o tradicional X Aberto de Billarda coa colaboración da Asociación O Varal. Ás seis, o II campionato de serrador@s da Terra Cha, o cimbrón volve á programación do Festival. Agardemos que sexa un bo día para pasar ao carón do río, xantando e compartindo sobremesa nunha zona que conta con tódolos servizos, nun entorno de ribeira perfectamente acondicionado e coidado, onde se pode gozar dun baño, xantar nalgunha das mesas ou mesmo no campo e pasear á beira do río ao tempo que participamos nas distintas actividades.
Pola tarde, a partir das seis e media, abrirá o festival Lydia Botana, cun espectáculo didáctico para a cativada e as familias, baixo o nome de Os contos de Alí, a proposta une narración oral, cancións e ilustracións amosadas a través dun kamishibai e pretende contribuír á difusión de recursos lúdicos e educativos en galego. Sempre contan cun plano literal, dirixido á rapazada, e cun plano metafórico que pretende promover a reflexión das nais e pais sobre a súa responsabilidade na transmisión interxeracional do idioma. É por iso que o destinatario é o público familiar.
Despois subirán ao escenario os Maghúa, seis homes que, desde A Coruña, levan máis de 15 anos difundindo a música que as nosas mulleres maiores nos legaron, as súas pandeiretas encherán o torreiro de música tradicional. Logo dos cantareiros, subirá ao escenario, Flow do Toxo, desde O Condado chegan estas catro mulleres, feministas, reivindicativas e un dos grupos referencia do rap en Galego, enerxía e compromiso para o festival. Rematan, desde Teis, Os Vacalouras, que pecharán esta décima edición co seu punk-rock sen concesións, enerxía e festa garantida.
Queremos agradecer a axuda económica da Deputación de Lugo e do Concello de Begonte. Ao Club Fluvial de Begonte por prestar as súas marabillosas instalacións. Ás empresas e organizacións colaboradoras e, por suposto, a Cervexa Artesá Aloumiña, por todas as facilidades para facer de novo as cervexas do festival. Tamén a todas aquelas asociacións culturais, artesáns, e, por suposto, agradecer a presenza de todas as persoas que se acheguen ata Begonte a pasar un día cheo de actividades culturais nun entorno incomparable.
Adxunto vai o cartel, de novo ideado polo deseñador gráfico de Begonte,Marcos Vigo ao que queremos agradecer a súa colaboración.
Máis información da Asociación en http://castinheiromilenario.wordpress.com/.
Toda a información sobre o Festival 27373 en http://festival27373.wordpress.com
CASTIÑEIRO MILENARIO celebra os Maios e a foliada de primavera
por martinho | May 4, 2022 | Autores/as, Creación, Novas, Outras Artes, Xeral
Despois de tres longos anos, volven as foliadas a Castiñeiro Milenario.
Logo destes anos tan duros para todo o mundo, tamén para o mundo da cultura, queren deixar atrás este inverno de pandemia e festexar a volta da máis fermosa das primaveras e buscan facelo como lles presta na asociación, celebrando a vida cos Maios e con música tradicional.
O sábado 7 de maio, a partir das seis da tarde no local do Pobo da Asociación Veciñal do Castro, guiados por Branca Villares realizarán un maio, fermoso e florido, para dicir ata nunca a este longo inverno e saudar a entrada da primavera. Despois do maio contarán con Xes O Mago, un rapaciño que engaiolará cos seus trucos e que vai a actuar por primeira vez en público, algo que, sen dúbida, nos enche de orgullo e satisfacción.
Ao remate haberá uns petiscos para repoñer forzas e encarar a primeira foliada postpandémica na que contarán con Foliadeir@s do Castro, a presentación de Treitoira e despois, foliada libre.
Dadas as circunstancias especiais aconsellan intentar gardar as distancias de seguridade e o uso do tapabocas no interior do local, aínda que a idea é facer a maior parte da festa no exterior.
*Información facilitada pola asociación Castiñeiro Milenario.
IX edición do Festival 27373
por martinho | Ago 10, 2021 | Autores/as, Creación, Novas, Xeral
IX edición do Festival 27373 de música en galego, una edición en formato reducido pola pandemia provocada polo COVID-19, e que foi argallada nun tempo récord.
Campo de Arriba, 25. Saavedra 27375 Begonte
Véxase nota de prensa
Acto reivindicativo “CALDALOBA: Recuperarmos o noso patrimonio, recuperarmos a nosa historia”, organizado por distintas entidades culturais
por martinho | May 17, 2021 | Autores/as, Creación, Novas, Xeral
O vindeiro sábado 22 de maio, diante da torre de Caldaloba, a partir das 11:30 h. celebrararase un acto reivindicativo de distintas asociacións e grupos culturais chairegos e dos arredores, baixo a lenda Caldaloba. Recuperarmos o noso patrimonio, recuperarmos a nosa historia, no que reclamarán a recuperación deste emblema do patrimonio histórico galego.
As entidades convocantes son: Castiñeiro Milenario, Xermolos, IESCHA, Amigos do Castro de Viladonga, Valle Inclán, Madia Leva, Cultura do País, Os Vilares-Lareira de Soños, Irmandade Manuel María, Nova Poesía Guitirica, Lugo Patrimonio, Amigos do Patrimonio de Castroverde, Fundación Manuel María, Asociación veciñal de Cabreiros, Xotramu, A chave das noces, PolKA. Poeta Avelino Díaz e Chimchiribote.
O acto é de convocatoria aberta, dado que é un espazo ao ar libre e, por tanto, non haberá ningún problema co número de persoas asistentes, garantindo así as necesarias medidas de seguridade sanitaria que establece a pandemia da COVID-19.
a) Intervencións públicas por parte de Antón Meilán e Orlando Viveiro.
Orlando Viveiro, coñecedor e divulgador do patrimonio da Terra Chá, participou nas Brigadas Chairegas e na loita levada a cabo hai vinte anos sobre Caldaloba. Fará unha breve intervención.
Antón Meilán, mindoniense e profesor da Universidade de Uvieu, estudoso de todo o relacionado con Pardo de Cela e a súa familia, fará unha intervención divulgativa sobre o que aconteceu no castelo de Vilaxoán ou Caldaloba e a importancia e significación destes feitos na nosa historia.
b) Acompañamento musical do grupo CAIVANCA (algúns dos seus membros pertenceron ao grupo musical CALDALOBA), que interpretará unha serie de pezas.
c) Foto de todos os participantes diante da torre cunha faixa que levará a lenda xa mencionada: Caldaloba. Recuperarmos o noso patrimonio, recuperarmos a nosa historia.
Castiñeiro Milenario.- Suspensión do FESTIVAL 27373
por martinho | Jul 29, 2020 | Creación, Novas, Xeral
Comunicado da Asociación Cultural Castiñeiro Milenario:
Moi boas, seguidoras e seguidores de Castiñeiro Milenario
Os inocentes deste ano pasado viñeron co anuncio de que o Festival 27373 deste 2020 ía vir cargadiño de sorpresas… ¡que lonxe queda aquela brincadeira!
Podedes imaxinar que levamos semanas valorando todas as posibilidades, pero a día de hoxe non podemos garantir a seguridade das persoas e vendo que as recomendacións sanitarias van cambiando día a día, a decisión más lóxica, sensata (e dolorosa) é suspender a edición deste ano 2020.
Agardemos que veñan mellores tempos e que o ano 2021 poidamos gozar dunha nova edición do Festival 27373, así como de novas edicións doutros festivais irmáns que tamén tiveron que suspender. Agardemos que máis cedo que tarde poidamos retomar as nosas actividades culturais tal e como viñamos facendo ao longo destes anos. Agardemos que este pesadelo pase, teñamos un pouco de cabeciña.
Recibide un agarimoso saúdo da directiva de Castiñeiro Milenario. Unha aperta para a familia cultural e asociativa, azos para aquel@s que perderan un ser querido durante a pandemia.
« Entradas más antiguas
No hay próximos eventos actualmente.
Gala-Concerto do “Concurso Manuel María de Composicións Musicais” na Casa-Museo Manuel María
O espectáculo de gran formato INVENTIO chega a Santiago de Compostela
OASIS. As lecturas de Beatriz Dourado
Todo listo para a estrea absoluta de Inventio no Teatro Jofre de Ferrol
A narración oral galega, o recordo de Pedro Brandariz e o público infantil, protagonistas da primeira fin de semana de programación do FIOT31
Andanzas do Suso de Lameliña
Asociación Cultural Avelino Díaz
Asociación Galega Do Xogo Popular e Tradicional
Caderno De Campo De Antonio Reigosa